Inconsecventa poate zăpăci câinele 


Domnul L.E. din Ploieşti mi-a trimis un e-mail in care descrie problema pe care o 
întâmpina cu excesul de zel al câinelui sau. 

Îmi pare bine ca emisiunea de pe Europa FM este urmărita, mai ales ca rubrica 
mea se adresează "nevoii de cunoaştere" a proprietarilor de câini. Insa, ceea ce constituie 
comportamentul natural, firesc, al câinelui intr-o grupa de câini, devine o problema de 
comportament atunci când se afla intr-o grupa de oameni. Cu alte cuvinte, nu exista reguli 
pentru ceea ce presupune comportamentul acceptabil al câinelui. 

Daca stăpânul percepe un anumit tip de comportament ca fiind o problema, 
acesta chiar devine o problema. De exemplu, sunt stăpâni care dorm cu câinii lor in pat, 
iar acest comportament este pentru alţii total nepermis. 

Ar trebui sa va hotăraţi daca săritul cu labele pe dumneavoastră va deranjează 
sau nu. Si, mai ales, daca va deranjează întotdeauna sau doar in unele situaţii. Când 
sunteţi îmbrăcaţi sport, săritul pe dumneavoastră nu este supărător. La fel când câinele 
este curat pe labe. Insa va necăjeşte foarte tare când este murdar pe labe sau când sunteţi 
îmbrăcat in costum. De unde ştie câinele care sunt hainele sport si care cele de birou ?! 
Indiferent cum aţi fi îmbrăcat, pentru câine bucuria revederii îl indemna sa va salute in 
modul sau specific, încercând sa ajungă cat mai aproape de fata dumneavoastră si sa va 
lingă. 

Acesta este salutul ancestral al puiului de lup care primeşte cu bucurie revenirea 
membrilor haitei de vanatoare. In urma acestui salut (linsul pe bot si in jurul gurii), adulti 
intorsi de la vanatoare regurgiteaza hrana pentru pui. Chiar daca pornirea initiala a 
cainelui a fost alimentata de aceasta informatie genetica, dumneavoastra, prin oferirea 
bratului ca punct de sprijin si, mai ales, prin mangaierile repetate ati reusit sa incurajati 
acest comportament. Daca vreti sa corectati acest tip de comportament trebuie mai intai 
sa abandonati ideea conform careia cainele dumneavoastra stie cand greseste. Daca ar sti 
cainele nu ar mai repeta comportamentul pentru care este certat. Mai ales ca 
dumneavoastra nu acuzati comportamentul, ci mai degraba momentul in care acesta se 
manifesta. 

Aceste inconsecvente pot zapaci un caine. Confuzia cainelui este totala. Odata 
este mangaiat si alintat pentru ca sare pe dumneavoastra, iar altadata este indepartat, 
certat sau chiar bruscat. Solutia este sa stopati acest comportament in totalitate. In primul 
rand eliminati emotia revederii ignorand cainele pentru cateva minute la intoarcerea 
acasa. Pur si simplu treceti pe langa el. Nici macar nu ii aruncati vreo privire. Cu 
siguranta, va sari ca o caprita pe dumneavoastra si pe langa dumneavoastra. Nu ii oferiti 
nici un punct de sprijin si nu incercati sa il impingeti, intrucat orice atingere, chiar si mai 
brutala, constituie intr-un asemena moment o recompensa. 

Izolati-va fara o vorba intr-o camera si iesiti de acolo doar dupa ce cainele s-a 
linistit. lesiti din camera, treceti pe langa caine in aceeasi maniera si intrati intr-o alta 
incapere. Repetati exercitiul pana ce cainele isi pierde entuziasmul si, cu toate ca se ridica 
din culcat, plin de dezamagire, nu mai sare pe dumneavoastra. Abia atunci il puteti saruta 
si mangaia. 

Se impune sa incepeti un program de dresaj motivational pentru comenzile SEZI 
si CULCAT cu asteptare. 

Intrucat cainele este mai exploziv, orice mangaiere se acorda meritat si va dura 
maxim 3 secunde. 

In aproximativ 10 zile veti constata o schimbare semnificativa, insa aceasta 
schimbare va capata un caracter permanent doar in cazul in care atitudinea fata de caine 
se va pastra in limitele impuse de programul de dresaj parcurs. Dupa aceste 10 zile se 
impune sa va salutati cainele numai dupa ce acesta executa comanda SEZI sau din proprie 
vointa se aseaza cand reveniti acasa. 

Pentru ca un program de dresaj sa dea rezultate trebuie sa tineti cont de faptul ca 
regulile trebuie respectate de caine si de stapan in egala masura. Mult succes 


Stresul - un factor important in dresaj 


Stresul este vital pentru o dezvoltare armonioasa si sanatoasa a cainelui. Un nivel 
usor de tolerat este sanatos, stimulativ si intareste sistemul imunitar al patrupedului. Abia 
atunci cand cainele este pus intr-o situatie fara iesire, nivelul stresului se indreapta catre 
negativ si starea de anxietate pune stapanire pe el. Continuarea expunerii la acest nivel de 
stres poate duce la imposibilitatea cainelui de a mai Qfunctiona0. 

Adaptarea cainelui la situatii noi si parcurgerea unui program de socializare 
(expunerea puiului in contexte necunoscute, in mediul inconjurator), de predresaj si de 
dresaj implica expunerea acestuia la stres. 

De intelegerea pe care o aratati fata de caine si de limitele sale va depinde nivelul 
maxim de stres la care il puteti expune pe durata educarii. 

Stresul impune cainelui o anumita reactie, ca raspuns la o situatie creata fizic sau 
mental. Reactia cainelui este masura stresului la care este supus. 

Stresul mareste viteza de circulatie a sangelui, accelereaza bataile inimii si 
respiratia. Reactia la stres fiind Qprogramata genetic, cainele nu poate exercita nici un 
control asupra ei. Expunerea la stres pe perioade indelungate se manifesta des prin reactii 
nevrotice si prin imposibilitatea de a invata si de a se adapta in mod firesc unor situatii. 

In functie de nivelul de stres, influenta acestuia asupra cainelui poate fi pozitiva 
sau negativa. 

Stresul pozitiv se manifesta prin hiperactivitate de genul: 

cainele alearga pe langa dumneavoastra ca o caprita 

latra vehement 

merge, plin de bucurie, in fata dumneavoastra 

anticipeaza unele comenzi 

va prinde cu gura de maini, haine sau pantofi 

Stresul negativ se manifesta printr-o stare ce poate lua mai multe forme: 

cainele ramane complet nemiscat, in patru labe, asezat sau culcat 

se pozitioneaza des in spatele dumneavoastra 

reactioneaza extrem de lent la comenzi 

pare dezinteresat de ceea ce se intampla in jur 

pare obosit si, des, vrea sa se culce 

fuge de dumneavoastra 

tine capul aplecat si coada intre picioare, lipita de burta 

are mersul lasat sub inaltimea normala 

saliveaza excesiv 

corpul ii tremura vizibil 

ii transpira labele atat de puternic incat lasa urme pe un teren uscat 

are pupilele dilatate; capul ramane nemiscat in timp ce ochii, mariti, urmaresc ce 
se intampla in jur. 

Atentie! In cazuri extreme de stres negativ se poate ajunge la urinare si defecare 
(adesea in forma diareica) sau, si mai grav, la automutilare. 

Vedeti bine ce importanta are nivelul de stres in dresaj, ca si in viata de zi cu zi. 
Pe acest considerent, orice program de educatie trebuie inceput in conditii de stres 
pozitiv, mai precis cu stimularea cainelui folosind mancarea. Abia dupa ce cainele 
raspunde bine la comenzi, in conditiile susQamintite, se poate trece la fixarea reflexelor, 
ceea ce presupune aplicarea unui stres negativ. Atunci se va avea insa in vedere ca 
limitele stresului sa fie usor de tolerat, iar increderea cainelui sa fie intarita prin laude si 
pauze dese. 

Stresul negativ isi face aparitia in dresaj odata cu introducerea corecitiei si 
concomitent cu scoaterea cainelui de pe recompensa cu mancare. Cum cainele nu mai 
raspunde la fel de bine atunci cand nu mai este recompensat cu mancare, stapanii se simt 
frustrati si au senzatia ca bat pasul pe loc. 


Aceasta stare de nervozitate este perceputa de caine care, de obicei, este cuprins 
de nesiguranta, ceea ce afecteaza si mai puternic programul de lucru. 

Pastrarea programului de lucru la 10-15 minute, cu pauze dese (eventual dupa 
fiecare exercitiu bine executat) face ca nivelul de stres negativ sa ramana in limite usor de 
tolerat. Nu uitati ca prima impresie marcheaza cainele si, de aceea, introducerea unor noi 
exercitii si trecerea la alte etape de dresaj trebuie sa se faca in mod progresiv, dand 
cainelui timp sa asimileze schimbarea. 

Observati si analizati modul in care cainele dumneavoastra raspunde la stres si 
care sunt limitele lui. Pentru situatiile in care cainele se streseaza pozitiv in extrema, adica 
atunci cand sare pe dumneavoastra, pe musafiri sau isi manifesta in mod necontrolat 
bucuria, folositi comenzile stiute (SEZI, CULCAT, ASTEAPTa) sau incepeti un program de 
dresaj cu ajutorul caruia sa invatati cainele aceste comenzi. 

Cum contactul fizic (mangaieri prelungite) sau lauda exuberanta provoaca, de 
regula, aceste incarcari de stres pozitiv, evitati atingerea cainelui, iar pentru comanda 
folositi un ton calm si usor distant. 

Fiecare comportament generat de stres, fie pozitiv, fie negativ, necesita o 
perioada de timp pentru manifestare. De aceea, este o chestiune de experienta sa aflati 
cata vreme ii trebuie cainelui dumneavoastra pentru a se calma si care este limita de stres 
la care puteti lucra cu el. 

Atunci cand cainele este sever marcat de starea de stres, el nu mai poate nici 
invata, nici deprinde reflexe pozitive, nici macar executa comenzi deja stiute. Depinde de 
dumneavoastra sa pastrati cainele in limite de stres suportabile. In cazul in care constatati 
manifestari de stres negativ, solutia este sa opriti dresajul pentru o perioada de timp si sa-i 
oferiti cainelui o plimbare relaxanta, ajutandu-l astfel sa-si stabilizeze viteza de circulatie a 
sangelui si respiratia normala. Un masaj usor in zona greabanului il va relaxa, iar folosirea 
unui stimulent (mancare, minge) il va ajuta sa treaca peste momentul dificil. 

In nici un caz nu aplicati corectie unui caine stresat negativ! 

Acest gest ar putea avea ca efect sporirea stresului, cu rezultatele descrise 
anterior. 

Important! Nu uitati ca un caine nu are control asupra comportamentului sau 
atunci cand este marcat de stres. Este datoria dumneavoastra sa pastrati relatia cu cainele 
in limite de stres usor de tolerat, in timpul lucrului si in viata de fiecare zi. 

Cu rabdare si suficient de multe repetari ale exercitiilor de predresaj si dresaj, 
cainele va invata sa faca fata cerintelor si comenzilor dumneavoastra, precum si situatiilor 
dificile in general. 


Reguli de igiena 


Pregatirea programului 


Va oferim cateva informatii utile in problemele stabilirii amplasamentului si 
amenajarii cuibului pentru cainele dumneavoastra. Pentru persoanele care nu agreeaza 
ideea prezentei unei cutii sau a unei custi in casa, delimitarea cuibului se poate face 
imprejmuind un colt al bucatariei sau al holului cu o rama de lemn pe care puteti prinde 
plasa de sarma. Nu scapati din vedere faptul ca, din interiorul cuibului, puiul trebuie sa 
poata urmari ce se intampla in jurul sau. Dimensiunile cuibului difera in functie de 
comportamentul puilor. Unii dintre ei mentin curatenia in incapere facandu-si nevoile intr- 
un coltisor, iar altii destul de aproape de locul unde dorm (de cuib). Stabiliti 
amplasamentul si suprafata cuibului, iar daca puiul murdareste interiorul zonei, micsorati 
suprafata cuibului putin cate putin pana cand puiul nu-si mai face nevoile acolo. 

Puii care traiesc in apartament trebuie neaparat invatati sa accepte lesa si 
zgarda, inainte de inceperea programului de formare a obiceiului de a urina si defeca in 


afara casei. Obisnuiti puiul sa poarte zgarda de indata ce l-ati adus acasa. Cand deja se 
arata obisnuit cu zgarda, este momentul sa atasati o lesa usoara. Acomodarea cu lesa 
trebuie facuta in mod placut. Sub nici o forma nu scuturati de lesa, intrucat acest lucru nu 
ar face decat sa sperie puiul. 

Mai degraba strigati-l pe nume pocnind din palme, incurajandu-l in felul acesta sa 
va urmeze. Cand o face, laudati-l entuziast. 

> Acum sunteti gata sa incepeti programul de 10 zile pentru stabilirea obiceiului 
de a urina si defeca in afara casei. Dupa ce o face, duceti imediat puiul inapoi, in casa. 
Ceea ce va intereseaza acum este ca puiul sa asocieze iesitul afara cu urinarea si 
defecarea. 

Important! Nu scoateti puiul afara decat pentru a urina si a defeca. 

Invatati puiul sa urineze si sa defece aproape de casa, pentru a evita problemele 
ce se ivesc pe o vreme ploioasa sau pe ninsoare. Odata stabilit un loc pentru urinare, puiul 
il va cauta si-si va face nevoile tot acolo in plimbarile viitoare. Femelele urineaza lasandu- 
se pe labele din spate, iar masculii procedeaza la fel pana la 7-10 luni cand incep sa ridice 
piciorul incercand sa marcheze locul cat mai sus. 

Acest ritual de marcare cu urina a teritoriului este caracteristic masculilor care 
isi anunta in acest fel prezenta spre stiinta celorlalti masculi din zona. Sunt astfel marcate 
teritoriile de vanatoare, teritoriul personal si unele obiecte. Masculii extrem de dominanti 
pot marca in acest fel chiar si alti caini din grupa. 


Prezentarea programului de igiena 


Program de lucru de 10 zile 

Se poate realiza cu mai mare usurinta de catre o persoana care sta acasa pe 
durata programului. 

Premergator inceperii programului, cu o seara inainte, stati cu puiul afara pana 
ce isi face nevoile. Intrati in casa si puneti puiul in cuibul sau, loc unde isi va petrece 
noaptea. Nu uitati sa-i oferiti paturica preferata si, eventual, o jucarie care il va tine 
ocupat. Dimineata, treziti-va mai devreme decat de obicei si scoateti imediat puiul afara 
pentru a-si face nevoile. 

Este de preferat sa tineti puiul in brate pana il scoateti din casa, pentru ca acesta 
sa nu urineze in drum spre iesire. 

Duceti puiul in zona unde ati dori sa-si faca nevoile si lasati-i timp sa miroasa si 
sa-si aleaga locul. De indata ce isi face nevoile, laudati-l, luati-l in brate si duceti-l in casa. 
Aici lasati-l sa stea in bucatarie in timp ce ii pregatiti masa, insa nu-l scapati din ochi si nu- 
i permiteti accesul in restul casei. Dati-i mancarea si dupa 10 minute ridicati farfuria si 
oferiti-i apa. Lasati-l sa bea cat vrea, insa ridicati vasul cu apa dupa 5 minute. 

Asa veti proceda pe toata durata programului. Apa nu va fi oferita la discretie 
pana ce obiceiul de a urina si defeca nu este bine fixat. La 10-15 minute dupa ce puiul a 
baut apa, luati-l in lesa si duceti-l in acelasi loc unde si-a facut nevoile prima data. 
Asteptati pana cand urineaza si/sau defeca, apoi laudati-l si duceti-l in casa. 

In cazul in care nu isi face nevoile, duceti-l in casa, puneti-l in cuib si incercati din 
nou peste 10-15 minute. S-ar putea sa fie necesar sa il scoateti de 4-5 ori in prima 
dimineata, insa este important ca puiul sa asocieze iesirea din casa cu facutul nevoilor 
afara. 

> Cand puiul isi face nevoile afara dupa prima masa, acesta poate beneficia de 
15-20 minute libere prin casa, cu conditia sa-l supravegheati. Incet, incet, puiul va ajunge 
sa stea in casa 20-30 de minute pana ce va arata din nou ca vrea sa iasa sa-si faca nevoile. 

Dumneavoastra trebuie sa urmariti ca perioadele de timp dintre momentele cand 
puiul da semne ca vrea sa-si faca nevoile sa fie din ce in ce mai lungi. 


In casa, intre plimbarile afara, puiul trebuie permanent supravegheat. 
Puiul trebuie scos afara sa-si faca nevoile: 
imediat dupa ce se trezeste dimineata 


dupa fiecare masa si dupa ce bea apa 

dupa ce se scoala din somn in timpul zilei 

dupa ce se joaca 

mai ales inainte de culcare 

Acordati atentie manifestarilor ce premerg si anunta urinarea si defecarea: 
scancet usor, puiul se misca de colo-colo parand ca nu-si gaseste locul, miroase 
pardoseala, se invarte in cerc. Cand observati oricare din aceste semnale, captati atentia 
puiului, luati-l in brate sau in lesa si duceti-l in locul ales pentru urinare si defecare. Acolo 
asteptati pana ce puiul incepe sa miroasa, laudati-l si asteptati sa-si faca nevoile. Apoi 
laudati-l entuziast. Mai mult ca sigur ca in primele 10 zile veti fi nevoit sa-l scoateti afara 
de 10-12 ori, dar apoi, cand puiul se va obisnui cu ritmul impus de dumneavoastra, il veti 
scoate de aproximativ 5-6 ori pe zi. 

Nu uitati! 

Succesul demersului dumneavoastra depinde de cat de strict sunteti in 
respectarea programului impus si a regulilor mai inainte enumerate. 

Bineinteles ca vor mai fi si accidente. In astfel de cazuri nu pedepsiti fizic puiul. 
Daca surprindeti puiul ca urineaza sau defeca intr-un loc nepermis, admonestati-l verbal 
rostind cu fermitate FUI sau NU, apoi luati-l in brate si duceti-l in zona unde urineaza si 
defeca in mod normal. Aici asteptati ca puiul sa miroasa terenul, laudati-l entuziast si 
asteptati sa urineze sau sa defece; apoi laudati-l si mangaiati-l. 


Daca se intampla ca puiul sa urineze sau sa defece in casa, nu curatati niciodata 
pata de urina sau fecalele in prezenta acestuia. Scoateti puiul din incapere, curatati bine 
locul cu apa si detergent, apoi cu o carpa inmuiata intr-o solutie de 25% otet in apa. Numai 
dupa ce ati curatat locul puteti aduce puiul inapoi in camera. Daca puiul se duce la locul 
cu pricina si-l miroase, admonestati-l verbal, rostind cu fermitate FUI sau NU. Cum pleaca 
de acolo, laudati-l. 

Important! 

Un rol important in reusita programului il are curatenia puiului. Stergeti-i 
labutele si blanita periodic, o data sau de doua ori pe zi. 

Daca preferati ca puiul sa urineze si sa defece in casa, intr-un loc anume, 
programul si procedura sunt aceleasi cu diferenta ca nu veti scoate puiul afara ci il veti 
duce in acel loc atunci cand este cazul sau cand el isi va semnala intentiile. De obicei, locul 
ales este in baie sau pe balcon. Este bine sa acoperiti suprafata cu pricina cu ziare. 
Schimbati ziarele de doua-trei ori pe zi si nu oferiti puiului hrana sau apa in apropiere. 

Dupa cateva zile o sa puteti reduce portiunea acoperita cu ziare, intrucat puiul o 
sa inceapa sa manifeste preferinta catre un anume loc. Laudati-l entuziast de cate ori 
urineaza sau defeca pe ziare. 

> Nu uitati sa-i mentineti curatenia, schimband ziarele periodic si curatandu-i 
labele si blana, altfel mirosul de urina si de fecale va fi prezent si in restul casei, situatie in 
care puiul ar putea urina accidental in locuri nepermise. 

>Indiferent daca doriti ca puiul sa-si faca nevoile in casa sau afara, este 
important sa pastrati cu strictete programul stabilit in prima zi, precum si o suma de 
reguli pe care le voi enumera mai jos: 

Stabiliti si respectati orele de masa. Acest lucru constituie o parte importanta a 
programului. Regula trebuie aplicata inca din ziua in care ati adus puiul acasa. Odata 
programul de masa fixat, aveti grija sa nu lasati mancarea la dispozitia puiului mai mult de 
15 minute. Daca hraniti cainele intre mese, acesta poate deveni un mofturos. Pentru un 
pui sunt normale 4 sau 5 mese pe zi. Ultima masa a zilei trebuie fixata cu cel putin o ora 
inainte de culcare, dandu-i astfel puiului timp sa digere mancarea, sa urineze si sa defece 
inainte de ora culcarii. Apa constituie un element important al mesei zilnice. Apa se va 
oferi si se va lua odata cu mancarea. Accesul limitat la apa se va mentine doar in timpul 
aplicarii programului, urmand ca dupa ce obiceiurile de urinare si defecare au fost fixate, 
apa sa fie oferita la discretie, pe tot timpul zilei. 


Laudati cu entuziasm puiul atunci cand acesta defeca si urineaza in zona permisa. 
Lauda reprezinta o recompensa puternica in orice metoda de dresaj si trebuie oferita cu 
generozitate atunci cand dorim sa intarim un anumit raspuns din partea puiului. 

Curatati cu promptitudine locurile din casa unde puiul si-a facut accidental 
nevoile. Pata trebuie curatata astfel incat puiul sa nu o mai poata localiza. In caz contrar, 
puiului i se va declansa reflexul de a urina sau defeca in acel loc. Curatarea locului se va 
face, asa cum am mai spus, dupa ce puiul a fost dus in alta camera de unde nu poate vedea 
efectul „actiunii” sale accidentale. In nici un caz nu certati puiul daca descoperiti ca si-a 
facut nevoile altundeva decat in locul permis. Singura situatie in care puteti sa-l 
admonestati este atunci cand il prindeti „asupra faptului”.Puiul va fi admonestat verbal si 
daca revine si miroase locul unde si-a facut accidental nevoile. 

Stabiliti si mentineti un loc unde puiul va dormi, loc ce va constitui cuibul 
acestuia. In cazul in care folositi pentru cuib o cutie sau o cusca, acestea trebuie sa fie 
bine ventilate si sa permita puiului sa vada ce se intampla in jurul lui. Dimensiunea custii 
este importanta: trebuie sa fie suficient de mare pentru ca puiul sa nu atinga cu capul 
partea superioara, sa se poata invarti, rasuci si tolani in voie. Cusca nu trebuie sa fie insa 
prea mare, deoarece ar da puiului posibilitatea sa urineze sau sa defece intr-un colt al 
acesteia. 

Stabiliti si respectati un program ferm pentru orele de plimbare. 


